# Bisa de Menerbés

Bisa de Menerbés (o Bísan de Menerbés amb la n finala muda) (Bize-Minervois en francés) es una comuna lengadociana de Menerbés situada dins lo departament d'Aude e la region d'Occitània, ancianament de Lengadòc-Rosselhon.

## Geografia
### Perimètre del territòri

Comunas confrontantas de Bisa de Menerbés :
| Agèl (Erau) | Sant Joan de Menerbés (Erau) Assinhan (Erau) | Vilespassens (Erau) Crusi (Erau) |
| Aigas Vivas (Erau) Malhac | | Montolièrs (Erau) Argelièrs |
| Santa Valièira | Ginestars | |

## Toponimia

Las fòrmas ancianas son : Villa Bizani, in loco quae vocant Cebollarios en 1040, Bidanum de Alleriis..., Bizan de las Alheyras en 1222, Vizanum en 1326, Bizanum Alleriarum en 1351, Byran en 1381-1391, Vizan les Alières en 1409-1587, Bizan les Allières en 1428, Bysan en 1536, Biza en 1537, Bizan les Allières en 1578, Bizan en 1584, Bize de las Allières en 1590, Biza, Visa, Bize en 1596. Es a tòrt que los novèls editors de l'Hist. du Languedoc fan de Aleriae una localitat distincta. La prononciacion occitana es Bizo, dins la grafia de l'abat Antòni Savartés, donc ['bizɔ].
Segon Dauzat, lo nom vendriá de *Bitius, nom gallés d'òme derivat de Bittius, ambe lo sufixe latin -anum. *Bisan passèt a Bisa per reculament d'accent. Es a senhalar que bitu- a lo sens de « mond » en gallés (mond dels vius, per oposicion al cèl e als infèrns); un autre sens seriá « perpetual ». Segon Delamarre, qu'a pas legit las fòrmas ancianas o que coneis mal la fonetica occitana, dins los Noms de lieux celtiques de l'Europe ancienne, Bisa seriá Bition, la proprietat de Bitios (Bitius, Bittius son atestats). En realitat, Bisa e Bisanet son lo meteis nom a l'origina e cal utilizar pel primièr l'explicacion que Delamarre fornís pel segond : eventualament Bitios derivat en -ānon, la proprietat de Bitios, mas lo nom d'òme (inatestat) *Bitiāno- existís; Bisanet pòt donc èsser la proprietat de *Bitiānos.
Abans l'adopcion d'un diminutiu per Bisanet e lo reculament d'accent per Bisa, lo destriament se fasiá per l'apondi de (de) las Granolh(i)èiras per Bisanet, de las Cebolh(i)èiras (cebièras) puèi de las Alhiè(i)ras per Bisa.

## Administracion

Lista dels cònsols successius :
| Periòde | Periòde | Identitat | Etiqueta |
| març de 2001 | (2026) | Alain Fabre | PS |
| març de 1989 | 2001 | Georges Rieux | PS |
| | 1989 | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Ginestars; es ara del canton du Sud-Minervois (en francés), donc del Menerbés Sud (burèu centralizator : Salèlas d'Aude).

## Demografia

modificar « persona »  v · d · m 
Evolucion demografica Populacion comunala actuala (2013): 1103, totala: 1132 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 025 | 903 | 1 037 | 1 106 | 1 065 | 1 135 | 1 166 | 978 | 1 170 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 148 | 1 210 | 1 280 | 1 226 | 1 419 | 1 634 | 1 492 | 1 483 | 1 496 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 551 | 1 491 | 1 459 | 1 455 | 1 318 | 1 324 | 1 253 | 1 231 | 1 032 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 1 004 | 1 001 | 921 | 783 | 807 | 872 | 1 042 | 1 050 | 1 061 1 084 |
| 2009 | 2010 |
| 1 072 1 095 | 1 081 1 105 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 1205 abitants e la densitat èra de 57,93 ab/km².

## Personalitats ligadas amb la comuna

* Miquèl Decòr (1949-2021), poèta de lenga occitana.

## Véser tanben

* Comunas d'Aude

## Ligams extèrnes

* Bisa sul site de l'Insee

## Nòtas

* ↑ Abbé Sabarthès, Dictionnaire topographique du département de l'Aude, 1912, p. 35, legir en linha https://gallica.bnf.fr/ark:/12148/bpt6k110095d/f127.item.texteImage
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p.
* ↑ Xavier Delamarre, Dictionnaire de la Langue gauloise, ed. Errance, 2na edicion, 2003, p. 76
* 1 2 Xavier Delamarre, Noms de lieux celtiques de l'Europe ancienne, ed. Errance, 2012, p. 79, 297 e 330
* ↑ http://www.annuaire-mairie.fr/mairie-bize-minervois.html
* Portal de Lengadòc